b'\n_START_ARTICLE_\nOlli Rekola\n_START_PARAGRAPH_\nOlli Oskari Rekola (26. helmikuuta 1930 Helsinki \xe2\x80\x93 8. maaliskuuta 2017 Helsinki) oli suomalainen kenraalimajuri._NEWLINE_Rekola syntyi asessori Viljo Rekolan ja Lempi Ruusuvirran perheeseen. H\xc3\xa4nen puolisonsa vuodesta 1953 oli Brita-Lisa H\xc3\xb6glund._NEWLINE_Rekola k\xc3\xa4vi seitsem\xc3\xa4n luokkaa Helsingin uutta yhteiskoulua, Kadettikoulusta h\xc3\xa4n valmistui 1951 ja Sotakorkeakoulusta 1965. H\xc3\xa4n toimi joukkueenjohtajana ja komppanian varap\xc3\xa4\xc3\xa4llikk\xc3\xb6n\xc3\xa4 Reserviupseerikoulussa 1951\xe2\x80\x931959, toimistoupseerina P\xc3\xa4\xc3\xa4esikunnassa 1959\xe2\x80\x931963 ja toimistop\xc3\xa4\xc3\xa4llikk\xc3\xb6n\xc3\xa4 1974\xe2\x80\x931978, toimistop\xc3\xa4\xc3\xa4llikk\xc3\xb6n\xc3\xa4 Vaasan sotilaspiirin esikunnassa 1965\xe2\x80\x931969 sek\xc3\xa4 pataljoonankomentajana ja esikuntap\xc3\xa4\xc3\xa4llikk\xc3\xb6n\xc3\xa4 Uudenmaan prikaatissa 1971\xe2\x80\x931974. Porin prikaatin komentaja Rekola oli 1978\xe2\x80\x931980 ja Helsingin sotilaspiirin p\xc3\xa4\xc3\xa4llikk\xc3\xb6 vuodesta 1980 vuoteen 1990, jolloin h\xc3\xa4n erosi vakinaisesta palveluksesta._NEWLINE_Rekola ylennettiin v\xc3\xa4nrikiksi 1950, luutnantiksi 1952, yliluutnantiksi 1955, kapteeniksi 1958, majuriksi 1965, everstiluutnantiksi 1971, everstiksi 1978 ja kenraalimajuriksi 1989.'